《眉妩 香河初度书怀》
宋代·李恰

怅燕台春寂，楚泽书沈，三载客游倦。马齿看迟暮，金风起，星星尘鬓催换。

百年渐半，问病魔何事依伴。猛追省，莫铸回头错，老身世蓬转。

往事重重虚幻。把意根细扫，情蒂轻剪。忽忆平湖杳，长空外，关山惊被兵燹。

梦魂怯远。料故园、三径秋怨。怕醉倚阑干，高树咽、蝉碧断。

作者简介：宋赣州赣县人，字和卿，号云峰居士。李珙子。孝宗淳熙间进士。授安福县尉，累迁左司谏。尝上封事，辞气激烈。因忤韩侂胄罢归，筑圃云峰以居。